***Azərbaycan Respublikası***

***Energetika Nazirliyinin***

***“\_26\_” \_may\_ 2014-cü il tarixli***

***“\_03\_” nömrəli Qərarı ilə təsdiq edilmişdir.***

*5 nömrəli əlavə*

 ***“İxrac məqsədli neft-qaz fəaliyyəti üçün podratçılara və subpodratçılara xüsusi iqtisadi rejimin tətbiqi haqqında şəhadətnamənin verilməsi üçün müraciətin və sənədlərin qəbulu”***

***üzrə inzibati reqlament***

1. **Ümumi müddəalar**
	1. **Elektron xidmətin adı:** *İxrac məqsədli neft-qaz fəaliyyəti üçün podratçılara və subpodratçılara xüsusi iqtisadi rejimin tətbiqi haqqında şəhadətnamənin verilməsi üçün müraciətin və sənədlərin qəbulu*
	2. **Elektron xidmətin məzmunu:** *Bu xidmət Energetika Nazirliyi ixrac məqsədli neft-qaz fəaliyyəti üçün podratçılara və subpodratçılara xüsusi iqtisadi rejimin tətbiqi haqqında Şəhadətnamənin verilməsi üçün müraciətin və tələb olunan sənədlərin elektron formada qəbul edilməsindən və nəticəsi barədə ərizəçiyə elektron formada məlumat verilməsindən ibarətdir.*
	3. **Elektron xidmətin göstərilməsinin hüquqi əsası:**
* *“İxrac məqsədli neft-qaz fəaliyyətinə xüsusi iqtisadi rejimin tətbiqi haqqında” Azərbaycan Respublikasının Qanunu, 02.02.2009, № 766- IIIQ;*
* *“İxrac məqsədli neft-qaz fəaliyyətinə xüsusi iqtisadi rejimin tətbiqi ilə bağlı bəzi normativ hüquqi sənədlərin təsdiq edilməsi haqqında” Azərbaycan Respublikasının Nazirlər Kabinetinin 06.11.2009-cu il tarixli 174 nömrəli Qərarı;*
* *Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 23 may 2011-ci il tarixli 429 saylı Fərmanının 2-ci və 2-1-ci hissələri;*
* *Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, eləcə də “Elektron xidmət növlərinin Siyahısı”nın 8.5-ci bəndi*;
	1. **Elektron xidməti göstərən dövlət qurumunun adı:** *Azərbaycan Respublikasının Energetika Nazirliyi.*
	2. **Elektron xidmətin digər icraçıları:** *Azərbaycan Respublikasının Dövlət Neft Şirkəti.*
	3. **Elektron xidmətin avtomatlaşdırılma səviyyəsi:** *Qismən.*
	4. **Elektron xidmətin icra müddəti:** *20 iş günü.*
	5. **Elektron xidmətin göstərilməsinin nəticəsi:** *İxrac məqsədli neft-qaz fəaliyyəti üçün podratçılara və subpodratçılara xüsusi iqtisadi rejimin tətbiqi haqqında Şəhadətnamənin verilməsi.*

**2. Elektron xidmətin göstərilməsinin həyata keçirilməsi**

* 1. **Elektron xidmətin növü:** *İnteraktiv.*
	2. **E-xidmət üzrə ödəniş:** *Ödənişsiz.*
	3. **Elektron xidmətin istifadəçiləri:** *Hüquqi şəxs yaratmadan sahibkarlıq fəaliyyəti ilə məşğul olan fiziki şəxslər və hüquqi şəxslər.*
	4. **Elektron xidmətin təqdim olunma yeri:** *http://*[*e-xidmet.minenergy.gov.az*](e-xidmet.minenergy.gov.az)*,* [*http://e-services.minenergy.gov.az*](http://e-services.minenergy.gov.az)*, http://e-gov.az.*
	5. **Elektron xidmət barədə məlumatlandırma:***e-xidmet@minenergy.gov.az**; telefon: (012) 598-16-53/54/55*
	6. **Elektron xidmətin göstərilməsi üçün tələb olunan sənədlər və onların təqdim olunma forması:**
* *elektron imza ilə təsdiq olunmuş ərizə (1 və 2 nömrəli əlavələr);*

*Elektron xidmətin göstərilməsi üçün tələb olunan sənədlər aşağıdakılardır və onların skan edilmiş surəti elektron formada təqdim olunur:*

* *dövlət qeydiyyatı haqqında şəhadətnamənin skan edilmiş surəti (hüquqi şəxslər üçün);*
* *ərizəçinin vergi orqanları tərəfindən uçota alınması haqqında müvafiq sənədin skan edilmiş surəti;*
* *birbaşa və ya əlaqəli müqavilənin (onu əvəz edən sənədin) skan edilmiş surəti;*
* *gömrük orqanları tərəfindən verilən tətbiq olunan gömrük proseduru barədə sənədin skan edilmiş surəti.*
* fiziki şəxslər üçün şəxsiyyət vəsiqəsi (pin kodu müraciətə daxil edilir).

1. **Elektron xidmətin göstərilməsi üçün** **inzibati prosedurlar**

**3.1. Elektron xidmət üçün sorğu:**

**3.1.1.Sorğunun formalaşdırılması:** *Ərizəçinin**sorğusu minenergy.gov.az  internet saytının “Elektron xidmətlər” bölməsinə və ya www.e-gov.az e-hökumət portalına daxil olaraq burada qəbul olunmuş formada**avtorizasiya prosesini keçməklə formalaşdırılır. Bundan sonra müvafiq xidmət növü seçilir və ona uyğun açılan müraciətə reqlamentin 2.6-cı bəndinə göstərilən formada tələb olunan sənədlər əlavə edilərək göndərilir;*

**3.1.2. Sorğunun qəbulu:** *Elektron formada göndərilən sorğu Energetika Nazirliyində qəbul edilir və bu barədə ərizəçinin elektron poçtuna bildiriş göndərilir.*

**3.2. Elektron xidmətin göstərilməsi və ya imtina edilməsi:**

**3.2.1.** *Şəhadətnamə verilmə­sindən yalnız Azərbaycan Respublikası Nazirlər Kabinetinin 2009-cu il 6 noyabr tarixli 174 nömrəli qərarı ilə təsdiq edilmiş “İxrac məqsədli neft-qaz fəaliyyətinin həyata keçirilməsi ilə bağlı podratçılara və subpodratçılara xüsusi iqtisadi rejimin tətbiqi haqqında şəhadətnamənin verilməsi, müddətinin uzadılması və ləğv edilməsi Qaydaları”nın 2.12-ci bəndində nəzərdə tutulmuş əsaslarla imtina oluna bilər. İmtina olunduğu halda, bu haqda ərizəçinin elektron poçtuna 3 iş günü ərzində səbəbi göstərilməklə əsaslandırılmış cavab göndərilir;*

**3.2.2.** *İmtina üçün əsas olmadıqda şəhadətnamə verilməsi haqqında qərar qəbul edilir və bu barədə istifadəçiyə bildiriş verilir*.

**3.3. Sorğunun icrası:**

**3.3.1. Ardıcıl hər bir inzibati əməliyyat haqqında məlumat:** *Ərizəçinin**sorğusu minenergy.gov.az  internet saytının “Elektron xidmətlər” bölməsinə və ya www.e-gov.az e-hökumət portalına daxil olaraq burada qəbul olunmuş formada**avtorizasiya prosesini keçməklə formalaşdırılır.*

**3.3.2.** *sorğu qəbul edildikdən sonra Azərbaycan Respublikası Prezidentinin 2003-cü il 27 sentyabr tarixli, 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”a uyğun olaraq qeydiyyata alınır,qeydiyyat ştampında nömrə qoyularaq baxılması məqsədilə təşkilatın və ya struktur bölməsinin rəhbərliyinə verilir və icra edilməsi üçün “Lisenziya və enerji daşıyıcılarına nəzarət şöbəsi”nə göndərilir;*

**3.3.3.** *“Lisneziya və enerji daşıyıcılarına nəzarət şöbəsi”ndə sorğuya və ona əlavə edilən sənədlərə baxılır,aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə sənədlərin daxil olduğu tarixdən 5 gündən gec olmayaraq yazılı məlumat verilir. Ərizəçi tərəfindən çatışmazlıqlar aradan qaldırıldıqdan və çatışmayan sənədlər elektron formada təkrar göndərildikdən sonra həmin sənədlərin qəbulu barədə ərizəçiyə bildiriş göndərilir. Sənədlər ekspertiza rəyindən keçirilmək üçün 2 iş günü müddətində Azərbaycan Respublikası Dövlət Neft Şirkətinə göndərilir və 15 iş günü ərzində ekspertizanın nəticəsi haqda Energetika Nazirliyinə məlumat verilir. Rəy müsbət olduqda və imtina üçün heç bir səbəb olmadıqda 3 iş günü müddətində baxılır və Şəhadətnamə verilməsi haqqında qərar qəbul edilir.*

**3.3.4.** *Çatışmazlıqlar və ya imtina üçün əsas olmadıqda, qeydə alındığı gündən başlayaraq 20 iş günündən gec olmayaraq şəhadətnamə verilməsi haqqında qərar qəbul edilir, reyestri aparılır, fiziki şəxslərə şəxsən, hüquqi şəxslərin isə səlahiyyətli nümayəndəsinə imza etdirilməklə verilir.*

**3.4. Elektron xidmətin yerinə yetirilməsinə nəzarət:**

**3.4.1. Nəzarət forması:** *Elektron kargüzarlıq*;

**3.4.2. Nəzarət qaydası:** *Azərbaycan Respublikası Prezidentinin 2003-cü il 27 sentyabr tarixli, 935 nömrəli Fərmanı təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada xidmətin yerinə yetirilməsinə nəzarəti Sənaye və Energetika Nazirliyi həyata keçirir. Xidmətin göstərilməsi ilə bağlı yaranan hər hansı anlaşmazlığın aradan qaldırılması və ya metodiki dəstəyin göstərilməsi üçün inzibati reqlamentin 2.5-ci bəndində göstərilən əlaqə* *vasitələrindən istifadə oluna bilər.*

**3.5. Elektron xidmətin göstərilməsi üzrə mübahisələr:**

**3.5.1.** *İstifadəçilər şəhadətnamənin verilməsi dair qəbul edilmiş qərarlardan və vəzifəli şəxslərin hərəkətlərindən (hərəkətsizliklərindən) inzibati qaydada və (və ya) məhkəməyə şikayət edə bilərlər;*

**3.5.2.** *Şikayət istifadəçinin özü tərəfindən əsaslandırılmalıdır. Kağız üzərində şikayət Energetika Nazirliyinin poçt ünvanına, elektron formada şikayət isə inzibati reqlamentin 2.5-ci bəndində göstərilən elektron poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.*

**3.5.3.** *Şikayətə “İnzibati icraat haqqında” Azərbaycan Respublikasının Qanununun 78-ci maddəsində müəyyən olunmuş 1 ay müddətində baxılır*.

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*

Azərbaycan Respublikasının Energetika Nazirliyinə

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (hüquqi şəxsin adı, qeydiyyat nömrəsi və tarixi, hüquqi ünvanı)

(fiziki şəxsin soyadı, adı, atasının adı, şəxsiyyətini təsdiq edən sənədin nömrəsi və tarixi, ünvanı)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

**VÖEN** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tərəfindən

 (səlahiyyətli şəxsin soyadı, adı, atasının adı, şəxsiyyətini təsdiq

 edən sənədin nömrəsi və tarixi, etibarnamənin tarixi)

Ə R İ Z Ə

 Xahiş edirəm ki,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podratçının və ya subpodratçının tam adı)

İxrac məqsədli neft-qaz fəaliyyətinin həyata keçirilməsi ilə bağlı xüsusi iqtisadi rejimin tətbiqi üçün \_\_\_\_\_\_\_\_\_\_\_\_\_\_\_\_\_\_\_ \_statusu ilə qeydə alasınız və müvafiq

 (podratçı və ya subpodratçı)

şəhadətnaməni verəsiniz.

Məlumat üçün bildirirəm:

1. Tətbiq ediləcək vergi rejimi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Qanunun maddəsi göstərilməlidir)

1. Tətbiq ediləcək gömrük proseduru:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (gomrük orqanları tərəfindən verilən tətbiq olunan gömrük rejimi barədə sənədin əsasında doldurulur)

1. Podratçının və ya subpodratçının kontragentinin (şəhadətnamənin verilməsi üçün əsas olan müqavilə üzrə sifarişçi) tam adı:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kontragentin vergi ödəyicisinin eyniləşdirmə nömrəsi (olduğu halda):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

 5. Birbaşa və ya əlaqəli müqavilənin (onu əvəz edən sənədin) tarixi və nömrəsi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 6. Müqavilənin tərəfləri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Müqavilənin qüvvədə olma müddəti: \_\_\_\_\_\_\_\_\_\_\_dən \_\_\_\_\_\_\_\_\_\_\_dək
2. Azərbaycan Respublikasının vətəndaşları və əcnəbilər barədə rnəlumat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Əlavə edilən sənədlərin siyahısı:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

İmza: M.Y.